《雪中忆昔五首》
元代·方回

忆昔凌晨泛雪湖，明天净地一尘无。
略闻倩盼歌金缕，尽耸清扬倒玉壶。
屡造庙朝终摈逐，偶登名第自囚拘。
即今忍索梅花笑，死徒流离足叹吁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。